મુક્તિના બધા માર્ગોમાં વૈષ્ણવધર્મએ ભક્તિમાર્ગનો મહિમા વધારે ગાયો છે. તેને પરિણામે સાહિત્યમાં અને તે દ્વારા લોકહ્રદયોમાં ભક્તોનું સામ્રાજ્ય વધારે અંશે પ્રવર્તી રહ્યું છે. આપણે ત યાં જ્ઞાનીઓ પાકતા પણ તેમાંનો મોટો ભાગ વિતંડાવાદ કે દિગ્વિજયના મોહમાં શુદ્ધ જ્ઞાનના અખંડ આનંદને ભૂલી જતો. લોકોને એમની વિદ્વત્તાના આડંબરમાં સમજણું પડતી નહીં. એમની ચર્ચાઓના અખાડા સાઠમારી જોવા જેટલો જ રસ પૂરો પાડતા.